
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 152 

9 Αυγούστου 2004 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

177. Οργάνωση και λειτουργία της Υπηρεσίας Εναέ¬ 
ριων Μέσων του Πυροσβεστικού Σώματος. 1 

ΑΠΟΦΑΣΕΙΣ 

Ανάκληση της άδειας ίδρυσης και λειτουργίας του 
υποκαταστήματος στην Ελλάδα της τράπεζας 
«ΑΒΑΒΒΑΝΚρΙο. 2 

Διευκρινίσεις των ΠΔ/ΤΕ 1087/1987,1216/1987,1955/ 
1991, 2286/1994, 2326/1994, καθώς και της ΠΔ/ΤΕ 
2501/2002 που αφορούν την διαμόρφωση των επι¬ 
τοκίων και την ενημέρωση των συναλλασσομένων 
εκ μέρους των πιστωτικών ιδρυμάτων. 3 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας μετα¬ 
ξύ του Υπουργείου Εθνικής Άμυνας της Ελληνικής 
Δημοκρατίας και του Υπουργείου Άμυνας της Σλο- 
βακικής Δημοκρατίας για συνεργασία στο στρα¬ 
τιωτικό πεδίο (Μπρατισλάβα, 27 Ιανουάριου 1998). 4 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

Οργάνωση και λειτουργία της Υπηρεσίας Εναέριων Μέ¬ 
σων του Πυροσβεστικού Σώματος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παρ. 1 περιπτώσεις (α), (β), (δ) και (στ) 
του Ν. 1481 /1984 «Οργανισμός Υπουργείου Δημόσιας Τά¬ 
ξης» (Α' 152), όπως το άρθρο αυτό αντικαταστάθηκε από 
την παρ. 1 του άρθρου 1 του Ν. 1590/1986. 

β. Του άρθρου 1 παρ. 2 του Ν. 1590/1986 «Τροποποίη¬ 
ση διατάξεων του Ν. 1481/1984 «Οργανισμός Υπουργείου 
Δημόσιας Τάξης και άλλες διατάξεις» (Α' 49). 

γ. Του άρθρου 25 παρ. 1 και 28 παρ. 1 του Ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 


ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α' 41). 

δ. Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» (Α' 137),το οποίο προστέθηκε με το 
άρθρο 27 του Ν. 2081/1992 (Α' 154) και αντικαταστάθηκε 
με το άρθρο 1 παρ. 2 ατού Ν. 2469/1997 (Α'38). 

2. Το γεγονός ότι από τις διατάξεις αυτού του διατάγ¬ 
ματος δεν προκαλείται δαπάνη σε βάρος του Κρατικού 
Προϋπολογισμού. 

3. Τις 48/2003 και 173/2004 γνωμοδοτήσεις του Συμ¬ 
βουλίου της Επικράτειας, μετά από πρόταση του Υπουρ¬ 
γού Δημόσιας Τάξης αποφασίζουμε: 

ΚΕΦΑΛΑΙΟ Α' 

ΟΡΓΑΝΩΣΗ - ΕΔΡΑ - ΥΠΑΓΩΓΗ - 
ΑΡΜΟΔΙΟΤΗΤΕΣ ΤΜΗΜΑΤΩΝ 

Άρθρο 1 
Αποστολή 

1. Η Υπηρεσία Εναέριων Μέσων του Πυροσβεστικού 
Σώματος έχει ως αποστολή την από αέρος υποστήριξη 
και ενίσχυση του έργουτωνΥπηρεσιώντου Σώματος, στα 
πλαίσια άσκησης των αρμοδιοτήτων τους. 

2. Στην αποστολή της ανωτέρω Υπηρεσίας υπάγονται 
κυρίως: 

α. Ο συντονισμός των επίγειων πυροσβεστικών και άλ¬ 
λων δυνάμεων σε συμβάντα αρμοδιότητας του Πυροσβε¬ 
στικού Σώματος και η διαβίβαση στις δυνάμεις αυτές 
εντολών και πληροφοριών για την αντιμετώπισή τους. 

β. Η συμβολή στην καταστολή πυρκαγιών και στη διά¬ 
σωση κινδυνευόντων ατόμων ή θυμάτων από πυρκαγιές, 
πλημμύρες, σεισμούς και ατυχήματα, στην αναζήτηση 
εξαφανισμένων προσώπων και τη μεταφορά τραυματιών 
από τις αιτίες αυτές. 

γ. Η επιτήρηση ευπαθών δασών και δασικών εκτάσεων 
και η συμβολή στην ανακάλυψη και σύλληψη των εμπρη¬ 
στών. 

δ. Η μεταφορά κυβερνητικών αξιωματούχων, ανωτάτων 
κρατικών λειτουργών και αξιωματικών του Πυροσβεστι¬ 
κού Σώματος για σοβαρούς υπηρεσιακούς λόγους, κα¬ 
θώς και η μεταφορά πυροσβεστικών υπαλλήλων για την 
αντιμετώπιση επείγουσας και σοβαρής πυροσβεστικής 
επιχείρησης. 

ε. Η συμβολή στο έργο της εθνικής άμυνας και πολιτικής 
προστασίας της χώρας καθώς και στο έργο των λοιπών 

Σωμάτων Ασφαλείας ή άλλων Κρατικών Υπηρεσιών, σε 
σοβαρές και επείγουσες περιπτώσεις μετά από σχετικό 
αίτημα των αρμοδίων Αρχών και έγκριση του Αρχηγού 
του Σώματος. 

3. Η αποστολή αυτή εκπληρώνεται, είτε μετηνεκτέλεση 
αυτοτελών επιχειρήσεων, είτε και σε συνεργασία και σύ¬ 
μπραξη με άλλες Υπηρεσίες του Πυροσβεστικού Σώμα¬ 
τος κατά την εκτέλεση κοινών πυροσβεστικών επιχειρή¬ 
σεων. 

Άρθρο 2 

Έδρα - Διοικητική Υπαγωγή 

1. Η Υπηρεσία Εναέριων Μέσων του Πυροσβεστικού 
Σώματος (Υ.Ε.Μ.Π.Σ.) αποτελεί Ειδική Υπηρεσία, υπάγε¬ 
ται απευθείας στο Αρχηγείο Πυροσβεστικού Σώματος 
και έχει έδρα Πολεμικό ή Πολιτικό Αεροδρόμιο στο Νομό 
Αττικής. 

2. Τα ιδρυόμενα κατά το άρθρο 25παρ. 11 του Ν. 2800/ 
2000 κλιμάκια της Υ.Ε.Μ.Π.Σ. σε άλλες περιοχές της χώ¬ 
ρας υπάγονται διοικητικά και επιχειρησιακά σε αυτήν. 

Άρθρο 3 

Συγκρότηση - Αρμοδιότητες Τμημάτων 

1. Η Υπηρεσία Εναέριων Μέσων του Πυροσβεστικού 
Σώματος διαρθρώνεται στα ακόλουθα Τμήματα: 

1.1 Τμήμα Επιχειρήσεων - Ασφαλείας Πτήσεων / Εδά¬ 
φους. 

1.2 Τμήμα Τεχνικής και Διοικητικής Υποστήριξης. 

2. Οι αρμοδιότητες των Τμημάτων Επιχειρήσεων - 
Ασφαλείας Πτήσεων/Εδάφους καθώς και του Τμήματος 
Τεχνικής και Διοικητικής Υποστήριξης κατά το μέρος που 
αφορούν τον επιχειρησιακό τομέα είναι αυτές που καθο¬ 
ρίζονται κάθε φορά από τις ισχύουσες για την Υπηρεσία 
Πολιτικής Αεροπορίας διατάξεις. 

3. Για τα λοιπά θέματα οι αρμοδιότητες του Τμήματος 
Τεχνικής και Διοικητικής Υποστήριξης είναι: 

α. Η εξασφάλιση και διεκπεραίωση της γραμματειακής 
εξυπηρέτησης. 

β. Η τήρηση του Αρχείου της Υπηρεσίας. 

γ. Ο χειρισμός θεμάτων του προσωπικού. 

δ. Η μέριμνα για την εκτέλεση της εσωτερικής υπηρε¬ 
σίας (Αξιωματικού Υπηρεσίας - Τηλεφωνητή, Αγγελιοφό¬ 
ρου κ.λπ.). 

ε. Η μέριμνα για την καθαριότητα, την ευταξία και τη 
συντήρηση των κτιριακών εγκαταστάσεων. 

στ. Η φροντίδα για τη διαχείριση της παγίας προκατα¬ 
βολής. 

ζ. Κάθε άλλη υπηρεσία που τείνει στην τεχνική και διοι¬ 
κητική υποστήριξη της Υπηρεσίας και του προσωπικού 
της. 

ΚΕΦΑΛΑΙΟ Β' 

ΑΡΜΟΔΙΟΤΗΤΕΣ-ΚΑΘΗΚΟΝΤΑ ΟΡΓΑΝΩΝ 

Άρθρο 4 

Διοικητής 

1. Διοικητής της Υπηρεσίας Εναέριων Μέσων τοποθε¬ 
τείται Ανώτερος Αξιωματικός Γ ενικών Υπηρεσιών που 
είναι ο αρχαιότερος από τους υπηρετούντες χειριστές και 
έχει εκτός από τα καθήκοντα και τις υποχρεώσεις που 
προβλέπονται για το βαθμό του και τη θέση του από την 
ισχύουσα για το Πυροσβεστικό Σώμα νομοθεσία και τα 
ακόλουθα: 


α. Προγραμματίζει, διευθύνει και ελέγχει τη δράση της 
Υπηρεσίας, με τη βοήθεια των ΠροϊσταμένωντωνΤμημά- 
των. 

β. Μεριμνά, ώστε η δράση των Τμημάτων να έχει κοινή 
κατεύθυνση. 

γ. Φροντίζει για τη διατήρηση σχέσεων καλής επικοινω¬ 
νίας, συνεργασίας και αμοιβαίας κατανόησης μεταξύ του 
προσωπικού, καθώς και για τη διατήρηση της συνοχής 
της Υπηρεσίας. 

δ. Αποφασίζει για το σχεδίασμά διάταξηςτης καθημερι¬ 
νής υπηρεσίας που προτείνεται από τους προϊσταμένους 
των Τμημάτων. 

ε. Κατανέμει το προσωπικό της Υπηρεσίας Εναερίων 
Μέσων στα επιμέρους Τμήματα ανάλογα με τις ικανότη¬ 
τες και τα προσόντα τους. 

στ. Προκαλεί τις ενέργειες των προϊσταμένων του για 
τον εφοδιασμό της Υπηρεσίας, με τα αναγκαία μέσα, μη¬ 
χανήματα και υλικά. 

ζ. Εγκρίνει, ύστερα από εισήγηση των προϊσταμένων 
των οικείων Τμημάτων: 

1) Τα ημερήσια προγράμματα πτήσεων και επιχειρησια¬ 
κών αποστολών, με εξαίρεση τις αποστολές για την εκτέ¬ 
λεση των οποίων αποφαίνεται ο Αρχηγός Πυροσβεστικού 
Σώματος, σύμφωνα με τις διατάξεις του άρθρου 25 παρ. 
2περ. ετου Ν. 2800/2000 (Α'41). 

2) Το πρόγραμμα πρόληψης ατυχημάτων εδάφους / αέ- 
ρος · 

η. Προτείνει στο Αρχηγείο Πυροσβεστικού Σώματος: 

1) Την έγκριση των προγραμμάτων εκπαίδευσης του 
προσωπικού (χειριστών-τεχνικών) και συντήρησης και 
επιθεώρησης των εναερίων μέσων. 

2) Την έγκριση προγραμμάτων και μεθόδων για τη βελ¬ 
τίωση του επιπέδου και της επιχειρησιακής επάρκειας 
της Υπηρεσίας. 

θ. Φροντίζει να ενημερώνεται για τις δυνατότητες και 
τους περιορισμούς των εναερίων μέσων και το επιχειρη¬ 
σιακό περιβάλλον, στο οποίο θα εκτελεστεί η αποστολή. 

ι. Συντονίζει προσωπικά τη δράση των εναέριων μέσων 
(μεταξύ τους ή με τις λοιπές δυνάμεις και μέσα), σε περι¬ 
πτώσεις σοβαρών αποστολών και καταστάσεων. 

ια. Ελέγχειτη λήψη των αναγκαίων μέτρων με σκοπό την 
πρόληψη των ατυχημάτων. 

ιβ. Φροντίζει για την εμφάνιση και παράσταση του προ¬ 
σωπικού και την καλή κατάσταση των εγκαταστάσεων. 

ιγ. Εισηγείται στο Αρχηγείο Π.Σ.τη μετάθεση (χειριστών 
και τεχνικών) από την Υπηρεσίας η οποία τελικά αποφα- 
σίζεται από το αρμόδιο κατά περίπτωση Συμβούλιο Κρί¬ 
σεων στις περιπτώσεις: 

1) Επίδειξης συμπεριφοράς που είναι ασυμβίβαστη με 
τη σοβαρότητα των αποστολών ή επηρεάζει αρνητικά την 
ασφάλεια των πτήσεων. 

2) Τέλεσης πειθαρχικών παραπτωμάτων κατ’ επανάλη¬ 
ψη. 

3) Μείωση της πτητικής τους ικανότητας ή της τεχνικής 
τους απόδοσης. 

ιδ. Λαμβάνει γνώση της αλληλογραφίας και διατάσσει 
τις αναγκαίες περαιτέρω ενέργειες. 

ιε. Θέτει στο αρχείο, με την υπογραφή του, υποθέσεις 
που λόγω της σοβαρότητας της φύσηςτουςτίθενται υπό¬ 
ψη του από τους προϊσταμένους των Τμημάτων. 

ιστ. Εκτελεί και κάθε άλλο καθήκον που ανατίθεται σε 
αυτόν από τις κείμενες διατάξεις και τις σχετικές διατα¬ 
γές. 

2. Ο Διοικητής σε περίπτωση έλλειψης, απουσίας ή κω¬ 
λύματος αναπληρώνεται από τον Προϊστάμενο του Τμή¬ 
ματος Επιχειρήσεων - Ασφάλειας Πτήσεων / Εδάφους. 

Άρθρο 5 

Προϊστάμενοι Τμημάτων 

1. Οι Προϊστάμενοι των Τμημάτων είναι άμεσοι βοηθοί 
του Διοικητή και τοποθετούνται, με διαταγή του Διοικητή 
της Υ.Ε.Μ.Π.Σ. Αξιωματικοί ως εξής: Στο Τμήμα Επιχει- 
ρήσεων-Ασφάλειας Πτήσεων / Εδάφους ο αρχαιότερος 
εκ των χειριστών, στο Τμήμα Τεχνικής και Διοικητικής 
Υποστήριξης, ο Αρχαιότερος Αξιωματικός κατά προτίμη¬ 
ση κάτοχος πτυχίου Τεχνικών Αεροσκαφών. 

Εισηγούνται σ’ αυτόν τη διάταξη της καθημερινής υπη¬ 
ρεσίας, με βάσητις υπηρεσιακές ανάγκες, ευθύνονταιγια 
την εκτέλεση των αποστολών και αρμοδιοτήτων των Τμη- 
μάτωντους και γενικώς διευθύνουν, εποπτεύουν, συντο¬ 
νίζουν και ελέγχουν τις εργασίες και το προσωπικό των 
Τμημάτωντους. 

2. Ειδικότερα: 

(1) Ο Προϊστάμενος του Τμήματος Επιχειρήσεων - 
Ασφάλειας Πτήσεων / Εδάφους μεριμνά για: 

α. Την εκπόνηση, έγκριση και εφαρμογή των προγραμ¬ 
μάτων πτήσεων, εκπαίδευσης χειριστών και των σχεδίων 
δράσης. 

β. Την εκπόνηση και έγκριση του προγράμματος πρό¬ 
ληψης ατυχήματος εδάφους/αέρος. 

γ. Τον έλεγχο της ορθής υλοποίησης του προγράμμα¬ 
τος του προηγούμενου εδαφίου, σε συνεργασία με το 
προϊστάμενο του Τμήματος Τεχνικής Υποστήριξης. 

δ. Την καλή φυσική κατάσταση των πληρωμάτων και 
απαγορεύει την πτήση μέλους αυτών, εφόσον η φυσική 
του κατάσταση δεν είναι εκείνη που επιβάλλεται για την 
ασφάλεια της πτήσης και την επιτυχία της αποστολής, 
σύμφωνα με βεβαίωση υπηρεσιακού γιατρού. 

ε. Την καθοδήγηση του προσωπικού σε θέματα που 
αφορούν την επιτυχή εκτέλεση της αποστολής του. 

στ. Την εξοικείωση του προσωπικού με τις εν χρήσει 
διαδικασίες και τη διακρίβωση του βαθμού ετοιμότητας 
αυτού. 

ζ. Τον έλεγχο της απόδοσης του προσωπικού, υποβάλ¬ 
λοντας στο Διοικητή της Υπηρεσίας ειδική έκθεση στις 
περιπτώσεις (1-3) του εδαφ. ιγ' του προηγούμενου άρ¬ 
θρου. 

η. Τη συγκέντρωση από κάθε χειριστή των ελάχιστων 
πτητικών απαιτήσεων. 

θ. Τη βελτίωση των επιχειρησιακών προγραμμάτων και 
μεθόδων. 

ι. Την ενημέρωση του Διοικητή της Υπηρεσίας και του 
προϊστάμενου του Τμήματος Τεχνικής Υποστήριξης, ανα¬ 
φορικά με τις ανάγκες του Τμήματος σε υλικοτεχνικά μέ¬ 
σα. 

ια. Τη συμμετοχή των πληρωμάτων στις αποστολές της 
Υπηρεσίας, εφόσον κρίνειτούτο σκόπιμο ή διαταχθεί σχε¬ 
τικά. 

ιβ. Την τήρηση του βιβλίου πτήσεων και των δελτίων 
ενημέρωσης πληρωμάτων για αποστολή. 

ιγ. Την αναφορά στο Διοικητή της Υπηρεσίας και στις 
αρμόδιες κρατικές αρχές κάθε συμβάντος που έχει άμε¬ 
ση ή έμμεση σχέση με την ασφάλεια πτήσεων ή των χώ¬ 
ρων που χρησιμοποιούνται για στάθμευση ή άλλη χρήση 
από τα εναέρια μέσα. 


ιδ. Την εκτέλεση κάθε άλλου καθήκοντος που ανατίθε¬ 
ται σε αυτόν από τις κείμενες διατάξεις και τις σχετικές 
διαταγές. 

(2) Ο Προϊστάμενος του Τμήματος Τεχνικής και Διοικη¬ 
τικής Υποστήριξης μεριμνά για: 

α. Την εκπόνηση, έγκριση και εφαρμογή των προγραμ¬ 
μάτων συντήρησης και επιθεώρησης των εναέριων μέ¬ 
σων και την εκπαίδευση του τεχνικού προσωπικού. 

β. Τη διαθεσιμότητα των εναέριων μέσων και των μέσων 
υποστήριξης στο ανώτερο δυνατό επίπεδο. 

γ. Την υποστήριξη των προγραμμάτων πτήσεων, σε 
συνεργασία με τον Προϊστάμενο του Τμήματος Επιχειρή¬ 
σεων - Ασφάλειας Πτήσεων / Εδάφους. 

δ. Την ενέργεια, προσωπικά ή δια τεχνικού με πτυχίο 
αναλόγου ειδικότητας, προγραμματισμένων ή εκτάκτων 
επιθεωρήσεων, προκειμένου να διαπιστωθεί η εφαρμογή 
των τεχνικών οδηγιών και η ποιότητα των εργασιών σε 
όλες τις δραστηριότητες των εναέριων μέσων. 

ε. Την εκτέλεση, από το τεχνικό προσωπικό, των εργα¬ 
σιών, σύμφωνα με τις προκαθορισμένες προτεραιότητες 
αυτών. 

στ. Τον εντοπισμό τυχόν αδυναμιών ή ατελειών στις δια¬ 
δικασίες συντήρησης και τη λήψη αναγκαίων μέτρων, σε 
περίπτωση που διαπιστωθούν από το τεχνικό προσωπικό 
τυχόν αδυναμίες ή ατέλειες στις διαδικασίες συντήρη- 
σης. 

ζ. Τ ον προγραμματισμό για την επίβλεψη εκτέλεσης δο¬ 
κιμαστικών πτήσεων, όταν απαιτούνται. 

η. Την καθοδήγηση του τεχνικού προσωπικού του Τμή¬ 
ματος σε θέματα της ειδικής αποστολής του. 

θ. Την εξοικείωση του τεχνικού προσωπικού με τις εν 
χρήσει διαδικασίες και τη διακρίβωση του βαθμού ετοι¬ 
μότητας αυτού. 

ι. Τον έλεγχο της απόδοσης των τεχνικών, υποβάλλο¬ 
ντας στο Διοικητή της Υπηρεσίας ειδική έκθεση στις πε¬ 
ριπτώσεις 1-3 του εδαφ. ιγ'του προηγούμενου άρθρου. 

ια. Τη συγκέντρωση από κάθε τεχνικό των ελάχιστων 
πτητικών απαιτήσεων. 

ιβ. Τη βελτίωση των προγραμμάτων και μεθόδων, 
ιγ. Την ενημέρωση του ιπτάμενου προσωπικού, μετά 
από εφαρμογή τεχνικής απαίτησης ή από βλάβη, για τις 
επιπτώσεις στην ασφάλεια των πτήσεων. 

ιδ. Την έκδοση πιστοποιητικού συντήρησης των εναε¬ 
ρίων μέσων, από τους τεχνικούς του Τμήματός του, που 
κατέχουν πτυχίο αναλόγου ειδικότητας. 

ιε. Την έκδοση, ανανέωση ή αναγνώριση των πιστοποι¬ 
ητικών πτητικής ικανότητας των εναερίων μέσων από την 
Υ.Π.Α. 

ιστ. Την ενημέρωση του Διοικητή επί θεμάτων εφοδια¬ 
σμού της Υπηρεσίας μετά αναγκαία μέσα και υλικά και τη 
λήψη σχετικών αποφάσεων, καθώς και την υποβολή προ¬ 
τάσεων και εισηγήσεων στο Διοικητή της Υπηρεσίας για 
την αντιμετώπιση θεμάτων τεχνικής υποστήριξης των 
εναέριων μέσων και ιδίως για τη συντήρηση και επισκευή 
τους από άλλους φορείς. 

ιζ. Τον έλεγχο των μέτρων που λαμβάνονται από το Τμή¬ 
μα του για την πρόληψη των ατυχημάτων, σε συνεργασία 
με τον προϊστάμενο του Τμήματος Επιχειρήσεων - Ασφά¬ 
λειας Πτήσεων/Εδάφους. 

ιη. Την εκτέλεση και κάθε άλλου καθήκοντος που ανατί¬ 
θεται σε αυτόν από τις κείμενες διατάξεις. 

ιθ. Τη διακίνηση και διεκπεραίωση της αλληλογραφίας 
της Υπηρεσίας και ειδικότερα: 

(1) Φροντίζει για την παραλαβή και αποσφράγιση της ει¬ 
σερχόμενης αλληλογραφίας και για την αναγραφή επί 
των εγγράφων της χρονολογίας εξόδου. 

(2) Λαμβάνει γνώση του περιεχομένου των εγγράφων 
και μονογράφει αυτά. 

(3) Φροντίζει να τεθεί η εισερχόμενη αλληλογραφία 
υπόψη του Διοικητή της Υπηρεσίας, ώστε εγγράφως να 
δοθούν οι δέουσες οδηγίες, για το χειρισμό των θεμάτων 
από τα αρμόδια Τμήματα. 

(4) Φροντίζει για την παράδοση στους χειριστές της 
χρεωθείσης αλληλογραφίας, τη δακτυλογράφηση των 
κειμένων και την αρχειοθέτηση των εγγράφων. 

(5) Μετά την υπογραφή των εγγράφων από τους αρμό¬ 
διους παραλαμβάνει την αλληλογραφία και μεριμνά για 
την σφράγιση και διεκπεραίωσή της. 

(6) Παραδίδει στο Διοικητή της Υπηρεσίας την αλληλο¬ 
γραφία που φέρει την ένδειξη «προσωπική», χωρίς να 
αποσφραγίζει αυτή. 

3. Οι Προϊστάμενοι των Τμημάτων μεριμνούν για την 
εκτέλεση και κάθε άλλου καθήκοντος που ανατίθεται σε 
αυτούς. 

Άρθρο 6 

Κυβερνήτης - Συγκυβερνήτης 

1. Ως κυβερνήτης και συγκυβερνήτης κάθε εναέριου 
μέσου που βρίσκεται σε ετοιμότητα και για κάθε πτήση 
ορίζονται από το Διοικητή της Υπηρεσίας χειριστές με το 
ημερήσιο πρόγραμμα πτήσεων. 

2. Ο κυβερνήτης του εναέριου μέσου: 

α. Κυβερνά το εναέριο μέσο, διοικεί το πλήρωμα και εί¬ 
ναι υπεύθυνος για την ασφάλεια των επιβατών, του πλη¬ 
ρώματος και του εναέριου μέσου κατά το χρόνο της πτή- 
σης. 

β. Εφαρμόζει τις διατάξεις του Κανονισμού Εναέριας 
Κυκλοφορίας. 

γ. Βεβαιούται προ της πτήσεως, ότι το εναέριο μέσο 
έχει ετοιμασθεί για την πτήση, κατά τρόπο ενδεδειγμένο 
και ότι εντός αυτού υπάρχουν τα απαραίτητα έντυπα και 
βοηθήματα. 

δ. Πιστοποιεί, αν η πτήση μπορεί να εκτελεστεί με ασφά¬ 
λεια και σύμφωνα με το σχέδιο και τους κανονισμούς που 
ισχύουν. 

3. Ο συγκυβερνήτης του εναέριου μέσου ενεργεί ως 
βοηθός του κυβερνήτη και αντικαθιστά αυτόν στη διακυ¬ 
βέρνηση του εναέριου μέσου, σε περίπτωση ανάγκης ή 
κατόπιν αδείας του. 

Άρθρο 7 

Επιμελητές Πτήσεων 

1. Καθήκοντα επιμελητού πτήσεων εκτελούν αξιωματι¬ 
κοί του Τμήματος Επιχειρήσεων - Ασφάλειας Πτήσεων / 
Εδάφους, κάτοχοι πτυχίου επιμελητού πτήσεων ή χειρι- 
στού. 

2. Ο επιμελητής πτήσεων: 

α. Συντάσσει και καταθέτει στην Υ.Π.Α. σχέδιο πτήσης, 
για κάθε πτήση εναέριου μέσου. 

β. Πιστοποιεί αν η πτήση δύναται να εκτελεστεί με 
ασφάλεια και σύμφωνα με τους κανονισμούς που ισχύ¬ 
ουν. 

γ. Συντάσσει για κάθε πτήση κατάλογο επιβαινόντων. 

δ. Λαμβάνει από τις αρμόδιες Υπηρεσίες όλα τα απαι- 
τούμενα μετεωρολογικά στοιχεία και αναφέρει σχετικά 
στον προϊστάμενο του Τμήματος Επιχειρήσεων - Ασφά¬ 
λειας Πτήσεων/Εδάφους. 


ε. Ενημερώνει τους χειριστές για τις ισχύουσες αγγε¬ 
λίες (ΝΟΤΑΜ3), τα υφιστάμενα μετεωρολογικά δελτία και 
προγνωστικά της αεροπορικής οδού και για τις απαγο¬ 
ρευμένες περιοχές πτήσεων και παρέχει σε αυτούς τα 
αναγκαία στοιχεία (όπως χάρτες) για την ασφαλή εκτέλε¬ 
ση στης πτήσης. 

στ. Σε περίπτωση κατάστασης επειγούσης ανάγκης, 
που περιέχεται σε γνώση του κατά τη διάρκεια της υπη¬ 
ρεσίας του, και εφόσον υπάρχει επικοινωνία, πληροφορεί 
σχετικά τον κυβερνήτη, βεβαιώνεται για την απόφαση 
που λαμβάνει αυτός και προβαίνει στην καταχώρησή της 
σε σχετικό έντυπο, άλλως αναφέρει στον Προϊστάμενο 
του Τμήματος Επιχειρήσεων - Ασφάλειας Πτήσεων / Εδά¬ 
φους, εισηγούμενος τη λήψη των αναγκαίων, κατά την 
κρίση του, μέτρων. 

ζ. Ενημερώνει τις αρμόδιες Υπηρεσίες για την περιοχή 
πτήσης των εναέριων μέσων, ώστε να παρέχουν σε αυτά 
κάθε δυνατή συνδρομή, εφόσον τους ζητηθεί. 

η. Τηρεί εγχειρίδια αεροναυτικών πληροφοριών, έντυ¬ 
πα διαδικασιών ενόργανης προσέγγισης αεροδρομίων, 
χάρτες περιοχής πληροφοριών πτήσης Αθηνών (Ρ.Ι.Π.) 
και κάθε άλλο έντυπο ή βιβλίο αναγκαίο για την εκπλή¬ 
ρωση της αποστολής του. 

Άρθρο 8 
Επιθεωρητές 

1. Σε υπηρεσία επιθεωρητή ορίζονται οι τεχνικοί της 
Υπηρεσίας Εναέριων Μέσων που έχουν σε ισχύ τεχνικό 
αεροπορικό πτυχίο αναλόγου ειδικότητας και τους επι¬ 
τρέπει την εκτέλεση συντήρησης και επισκευής των ενα¬ 
έριων μέσων και των μέσων εξυπηρέτησης αυτών. Ο επι¬ 
θεωρητής έχει τα εξής βασικά καθήκοντα: 

α. Ενεργεί επιθεωρήσεις των εκτελουμένων, από τους 
υπολόγους, τεχνικών εργασιών. 

β. Επιβλέπει την εκτέλεση και την ποιότητα των εκτε¬ 
λουμένων εργασιών, ανάλογα με την ειδικότητά του. 

γ. Βεβαιώνει ενυπογράφως για την ετοιμότητα των ενα¬ 
έριων μέσων, μετά το τέλος οποιοσδήποτε εργασίας 
(αποδέσμευση πτήσεων). 

δ. Ελέγχει τις κινήσεις του προσωπικού και των εναέ¬ 
ριων και επίγειων μέσων σε όλες τις φάσεις συντήρησης, 
προς αποφυγή νεκρών χρόνων και άσκοπων ενεργειών 
και λαμβάνει τα προσήκοντα μέτρα. 

ε. Διερευνά τις παρουσιαζόμενες βλάβες ή ανωμαλίες 
κατά την εκτέλεση των εργασιών συντήρησης και μεριμνά 
για τη λήψη των κατάλληλων μέτρων (προσωπικά ή δια 
υπολόγων). 

στ. Μεριμνά για τον έλεγχο ποιοτικής κατάσταση του 
καυσίμου εναέριων μέσων. 

ζ. Μελετά και αναλύει τα στοιχεία συντήρησης για εξα¬ 
γωγή στατιστικών στοιχείων. 

η. Ελέγχει για τη λήψη των απαραίτητων μέτρων ασφα¬ 
λείας εδάφους και την πρόληψη των ατυχημάτων. 

θ. Αναφέρει στο προϊστάμενο του Τμήματος Τεχνικής 
και Διοικητικής Υποστήριξης για την πρόοδο των εργα¬ 
σιών και για τις παρουσιαζόμενες ανωμαλίες. 

2. Σε περίπτωση που, λόγω έλλειψης εξειδικευμένου 
προσωπικού, δε διατάσσεται η εκτέλεση υπηρεσίας επι¬ 
θεωρητή, τα καθήκοντα αυτού εκτελούνται από τεχνικό 
του Τμήματος Τεχνικής και Διοικητικής υποστήριξης, που 
έχει σε ισχύ τεχνικό αεροπορικό πτυχίο αναλόγου ειδικό¬ 
τητας. 

Άρθρο 9 

Τεχνικοί Υπόλογοι 

Σε υπηρεσία τεχνικού υπολόγου ορίζονται οι τεχνικοί 
της Υπηρεσίας Εναέριων Μέσων που έχουν σε ισχύ τεχνι¬ 
κό αεροπορικό πτυχίο και το οποίο τους επιτρέπει την 
εκτέλεση εργασιών συντήρησης και επισκευής των εναέ¬ 
ριων μέσων και των μέσων εξυπηρέτησης αυτών. 

Ο υπόλογος έχει τα εξής καθήκοντα: 
α. Εκτελεί τις ημερήσιες επιθεωρήσεις και όλες τις 
προβλεπόμενες ειδικές επιθεωρήσεις και βεβαιώνει ενυ- 
πογράφως για την ετοιμότητα των εναέριων μέσων (απο¬ 
δέσμευση πτήσεων). 

β. Εκτελεί τις εργασίες συντήρησης και τους λειτουργι¬ 
κούς ελέγχους επί του εδάφους που προβλέπονται από 
την επίσημη βιβλιογραφία κάθε εναέριου μέσου. 

γ. Ενεργεί επιθεώρηση και συντήρηση των μέσων και 
υλικών που προορίζονται για την υποστήριξη των εναέ¬ 
ριων μέσων και αναφέρει στον προϊστάμενο του Τμήμα¬ 
τος Τεχνικής και Διοικητικής Υποστήριξης για τυχόν λήξη 
των ορίων ζωής ή λειτουργίας τους. 

δ. Ενημερώνει τον επιθεωρητή ή, σε περίπτωση που δεν 
έχει διαταχθεί υπηρεσία επιθεωρητή, τον προϊστάμενο 
του Τμήματος Τεχνικής και Διοικητικής Υποστήριξης για 
οποιαδήποτε βλάβη ή ανωμαλία, που θα αντιληφθεί κατά 
την εκτέλεση της υπηρεσίας του. 

ε. Τηρεί σχολαστικά τις προβλεπόμενες διαδικασίες 
ασφάλειας κατά την πλήρωση των εναέριων μέσων με 
καύσιμα, κατά τη διάρκεια λειτουργίας τους και για την 
προστασία τους από δυσμενείς καιρικές συνθήκες. 

στ. Μεριμνά για τον καθαρισμό των εναέριων μέσων, 
σύμφωνα με τις ενδεδειγμένες μεθόδους. 

ζ. Εκτιμά τις ανάγκες σε μέσα και υλικά και ενημερώνει 
σχετικά τον επιθεωρητή και τον προϊστάμενο του Τμήμα- 
τος Τεχνικής και Διοικητικής Υποστήριξης. 

Άρθρο 10 

Αξιωματικός Υπηρεσίας 

1. Καθήκοντα Αξιωματικού Υπηρεσίας εκτελούνΥποπυ- 
ραγοί ή Ανθυποπυραγοί και αν δεν υπάρχουν ανατίθενται 
σε Πυρονόμους ή Αρχιπυροσβέστες, από αυτούς που 
υπηρετούν στην Υ.Ε.Μ.Π.Σ. 

2. Ο Αξιωματικός Υπηρεσίας εκτός από τα καθήκοντα 
και υποχρεώσεις που προβλέπονται για το βαθμό του και 
τη θέση του από τον Κανονισμό Εσωτερικής Υπηρεσίας 
του Πυροσβεστικού Σώματος, έχει και τα ακόλουθα: 

α. Επιβλέπει για την κανονική εκτέλεση των καθηκόντων 
των άλλων οργάνων εσωτερικής υπηρεσίας που ορίζο¬ 
νται από το Τμήμα Τεχνικής και Διοικητικής Υποστήριξης. 

β. Ευθύνεται για τη φρούρηση των εγκαταστάσεων και 
των εναέριων μέσων. 

γ. Επιβλέπει για την τάξη και την καθαριότητα των χώ¬ 
ρων της Υπηρεσίας. 

δ. Φροντίζει για τη λειτουργίατου φωτισμού καιτων λοι¬ 
πών εγκαταστάσεων της Υπηρεσίας (όπως θέρμανσης, 
ύδρευσης). 

ε. Παραλαμβάνει, κατά τις ώρες μη λειτουργίας των 
γραφείων, την αλληλογραφία, αποσφραγίζει τους φακέ¬ 
λους που έχουν την ένδειξη «ΕΠΕΙΓΟΝ» ή «ΚΑΤΕΠΕΙ- 
ΓΟΝ», εκτός των διαβαθμισμένων ως «ΕΜΠΙΣΤΕΥΤΙΚΩΝ» 
και άνω και των «ΠΡΟΣΩΠΙΚΩΝ» και, σε συνεννόηση με 
τον αρμόδιο προϊστάμενο Τμήματος, ενεργεί ότι επιβάλ¬ 
λεται για όσα απαιτούν άμεση ενέργεια. 


στ. Δέχεται, κατά τις ώρες μη λειτουργίας των γραφεί¬ 
ων, τα αιτήματα των Πυροσβεστικών Υπηρεσιών, για την 
εκτέλεση πτήσεων και αποστολών, και ενημερώνει τον 
προϊστάμενο του Τμήματος Επιχειρήσεων-Ασφάλειας 
Πτήσεων/Εδάφους, προκειμένου να επιληφθεί σχετικά. 

ζ. Ειδοποιεί τον προϊστάμενο του Τμήματος Τεχνικής 
και Διοικητικής Υποστήριξης για την αποκρυπτογράφηση 
των κρυπτογραφημένων σημάτων. 

η. Αναφέρει στον αρμόδιο Τμηματάρχη και στο Διοικη¬ 
τή της Υπηρεσίας κάθε σπουδαίο γεγονός ή πληροφορία 
που ενδιαφέρει την Υπηρεσία και ενημερώνει τις αρμό¬ 
διες αστυνομικές και άλλες αρχές, όταν αυτό προβλέπε- 
ται από τις ισχύουσες διατάξεις και διαταγές. 

θ. Αναφέρει στον προϊστάμενο του Τμήματος Τεχνικής 
και Διοικητικής Υποστήριξης το αποτέλεσμα της υπηρε¬ 
σίας του και κάθε παράλειψη ή παράπτωμα που διαπρά- 
χθηκε από υφιστάμενό του, κατά τη διάρκεια της υπηρε¬ 
σίας του. 

ι. Καταχωρεί στα υπηρεσιακά βιβλία τις αναγκαίες εγ¬ 
γραφές, σύμφωνα με τα ισχύοντα. 

ια. Έχει στη διάθεσή του τους εξής πίνακες: 

(1) Διάταξης της υπηρεσίας. 

(2) Προσωπικού της Υπηρεσίας, με τις διευθύνσεις και 
αριθμούς τηλεφώνων της κατοικίας και του αστυνομικού 
τμήματος της περιοχής. 

(3) Τηλεφώνων άμεσης ανάγκης. 

(4) Τηλεφώνωντων λοιπών Πυροσβεστικών Υπηρεσιών 
και τοπικών αστυνομικών, δικαστικών, στρατιωτικών και 
πολιτικών αρχών. 

ΚΕΦΑΛΑΙΟ Γ 

ΓΕΝΙΚΕΣ - ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 11 
Γενικές Ρυθμίσεις 

1. Το προσωπικό της Υ.Ε.Μ.Π.Σ. έχει τα δικαιώματα και 
τις υποχρεώσεις που προβλέπονται από την ισχύουσα για 
το Πυροσβεστικό Σώμα νομοθεσία, με την επιφύλαξη των 
ειδικότερων ρυθμίσεων που προβλέπονται γι’ αυτό και 
επιπλέον εφαρμόζεται και σε αυτό η σχετική με την εκτέ¬ 
λεση της ειδικής αποστολής του νομοθεσία και οι κανονι¬ 
σμοί της Υπηρεσίας Πολιτικής Αεροπορίας. 

2. Για τα καθήκοντα των λοιπών οργάνων εσωτερικής 
υπηρεσίας, καθώς και τα καθήκοντα του προσωπικούτων 
γραφείων, εφαρμόζονται οι σχετικές διατάξεις του Κανο¬ 
νισμού Εσωτερικής Υπηρεσίας του Πυροσβεστικού Σώ¬ 
ματος (Π.Δ. 210/1992 (Α'99). 

3. Για την εκτέλεση της αποστολής της Υ.Ε.Μ.Π.Σ. το¬ 
ποθετείται το ακόλουθο προσωπικό: 

(1) Ένας Ανώτερος Αξιωματικός Γ. Υ., ως Διοικητής 

(2) Εννιά (9) χειριστές. 

(3) Δεκαπέντε (15) τεχνίτες και 

(4) Δέκα (10) Πυροσβεστικοί Υπάλληλοι Γ.Υ. για τη στε- 
λέχωση του Τμήματος Τεχνικής και Διοικητικής Υποστή¬ 
ριξης· 

4. Για τον τρόπο, τη διαδικασία και τα αρμόδια όργανα 
σύνταξης των εκθέσεων ικανότητας των Αξιωματικών και 
φύλλων ποιότητας του λοιπού προσωπικού εφαρμόζο¬ 
νται ανάλογα οι αντίστοιχες διατάξεις, που εφαρμόζονται 
και για το πυροσβεστικό προσωπικό των λοιπών Ειδικών 
Υπηρεσιών του Σώματος. Γνωματεύων στην έκθεση ικα¬ 
νότητας του Διοικητή είναι ο Υπαρχηγός αρμόδιος για 
επιχειρησιακά θέματα. 

Άρθρο 12 

Μεταβατικές διατάξεις 

Μέχρι τη στελέχωση της Υ.Ε.Μ.Π.Σ. με το απαραίτητο 
και κατάλληλο προσωπικό σε χειριστές και τεχνικούς και 
την ανάθεση σε αυτούς της ειδικής αποστολής τους ισχύ¬ 
ουν τα προβλεπόμενα από τη σχετική Σύμβαση Παραχώ¬ 
ρησης της υποστήριξής της σε ιπτάμενο και τεχνικό προ¬ 
σωπικό, κατά τα οριζόμενα στις διατάξεις του άρθρου 25 
παρ. 12 του Ν. 2800/2000. 

Άρθρο 13 

Ρύθμιση λεπτομερειών 

Με διαταγές του Αρχηγού Πυροσβεστικού Σώματος 
ρυθμίζονται επιμέρους θέματα και λεπτομέρειες που 
προκύπτουν κατά την εφαρμογή των ρυθμίσεων του πα¬ 
ρόντος διατάγματος. 

Άρθρο 14 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 5 Αυγούστου 2004 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

ΑΠΟΦΑΣΕΙΣ 

( 2 ) 

Ανάκληση της άδειας ίδρυσης και λειτουργίας του υπο¬ 
καταστήματος στην Ελλάδα της τράπεζας «ΑΒΑΒ 
ΒΑΝΚρΙο». 

(Συνεδρίαση 179/27.7.2004) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) τις διατάξεις του άρθρου 32 του Καταστατικού της 
Τράπεζας της Ελλάδος, 

β) το Ν. 2076/1992 «ανάληψη και άσκηση δραστηριό¬ 
τητας πιστωτικών ιδρυμάτων και άλλες συναφείς δια¬ 
τάξεις», όπως ισχύει, 

γ) την ΠΔ/ΤΕ 2461/5.4.2000 «εποπτεία των υποκατα¬ 
στημάτων πιστωτικών ιδρυμάτων που εδρεύουν σε χώ¬ 
ρες εκτός της Ευρωπαϊκής Ένωσης» και ειδικότερα το 
κεφ. II, παράγρ. α αυτής, 

δ) την απόφαση ΝΈ. 240/2/5.7.1979, με την οποία πα¬ 
ρασχέθηκε η έγκριση για την ίδρυση και λειτουργία υπο¬ 
καταστήματος στην Ελλάδα της τράπεζας «ΑΒΑΒ ΒΑΝΚ 
ρΐο», με έδρα στην Ιορδανία, 

ε) τα από 23.6.2004 και 23.7.2004 (ΑΠ 5093 και 5988, 
αντίστοιχα) έγγραφα της τράπεζας «ΑΒΑΒ ΒΑΝΚ ρΐο», με 
τα οποία: 

ί) γνωστοποιεί στην Τράπεζα της Ελλάδος την πρόθεσή 
της, κατόπιν απόφασης του Διοικητικού της Συμβουλίου, 
για τη διακοπή από την 31.7.2004 των εργασιών του υπο¬ 
καταστήματος της στην Ελλάδα καθώς και τις ενέργειες 
στις οποίες έχει προβεί για την τακτοποίηση των απαιτή¬ 


σεων και υποχρεώσεών της και ιδίως εκείνων που αφο¬ 
ρούν υπόλοιπα καταθέσεων, δανείων ή πιστώσεων και 
εγγυητικές επιστολές και ϋ) ζητεί την έγκριση για τη διε¬ 
νέργεια των απαραίτητων πράξεων, προκειμένου να τα¬ 
κτοποιηθούν οι εκκρεμότητες που συνδέονται με την παύ¬ 
ση λειτουργίας του εν λόγω υποκαταστήματος, 

ΑΠΟΦΑΣΙΣΕ τα ακόλουθα: 

1. Ανακαλείται από την 31η Ιουλίου 2004 η άδεια ίδρυ¬ 
σης και λειτουργίας του υποκαταστήματος στην Ελλάδα 
της τράπεζας «ΑΒΑΒ ΒΑΝΚ ρΐο», που είχε παρασχεθεί με 
την απόφαση της ΝΈ. 240/2/5.7.1979. 

2. Από την παραπάνω ημερομηνία η «ΑΒΑΒ ΒΑΝΚ ρΐο» 
παύει να ασκεί στην Ελλάδα τραπεζικές εργασίες οποιοσ¬ 
δήποτε μορφής. Από την ημερομηνία αυτή και μέχρι την 
30η Απριλίου 2005, η εν λόγω τράπεζα επιτρέπεται να διε¬ 
ξάγει μόνο τις διοικητικής, λογιστικής και φορολογικής 
φύσεως εργασίες που απαιτούνται για την τακτοποίηση 
των εκκρεμοτήτων της που απορρέουν από τη λύση και 
θέση της σε εκκαθάριση. 

3. Διευκρινίζεται ότι το κεφάλαιο προικοδότησης του 
πιο πάνω υποκαταστήματος επιστρέφεται, σύμφωνα με 
τα καθοριζόμενα στο κεφ. II, παράγρ. ατης ΠΔ/ΤΕ 2461/ 
5.4.2000, αφού προηγουμένως έχουν καλυφθεί όλες οι 
άλλες υποχρεώσεις του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα μέλη Ο Γραμματέας 

Ακριβές αντίγραφο 
Αθήνα, 30 Ιουλίου 2004 

Ο Γ ραμματέας 
Σ. ΠΑΠΑΔΟΠΟΥΛΟΣ 

-*- 

(3) 

Διευκρινίσεις των ΠΔ/ΤΕ 1087/1987,1216/1987,1955/1991, 
2286/1994, 2326/1994, καθώς και της ΠΔ/ΤΕ 2501/ 
2002 που αφορούν την διαμόρφωση των επιτοκίων και 
την ενημέρωση των συναλλασσομένων εκ μέρους των 
πιστωτικών ιδρυμάτων. 

(Συνεδρίαση 178/19.7.2004) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) τις διατάξεις του Καταστατικού της Τράπεζας της 
Ελλάδος και ειδικότερα των άρθρων 2 και 55Α, όπως ισχύ¬ 
ουν, 

β) τις διατάξεις του Ν.Δ. 588/1948 περί ελέγχου της πί- 
στεως, όπως ισχύουν, 

γ) τα άρθρα 13 παράγρ. 5 και 18 παράγρ. 5 εδ. πρώτο 
του Ν. 2076/1992 «Ανάληψη και άσκηση δραστηριότητας 
πιστωτικών ιδρυμάτων και άλλες συναφείς διατάξεις», 
όπως ισχύουν, 

δ) τις διατάξεις της Συνθήκης για την ίδρυση της Ευ¬ 
ρωπαϊκής Κοινότητας και τις αρχές που διέπουν τη νομι¬ 
σματική πολιτική που ασκείται στο πλαίσιο του Ευρωπαϊ¬ 
κού Συστήματος Κεντρικών Τραπεζών, 

ε) την ΠΔ/ΤΕ 1087/1987, σε συνδυασμό με την ΠΔ/ΤΕ 
1216/1987, καθώς και τις ΠΔ/ΤΕ 1955/1991, 2286/1994 
και 2326/1994 που αφορούν, μεταξύ άλλων, στην ελεύ¬ 
θερη διαμόρφωση των επιτοκίων εκ μέρους των πιστωτι¬ 
κών ιδρυμάτων, 

στ) την ΠΔ/ΤΕ 2501/2002 σχετικά με την ενημέρωση των 
συναλλασσόμενων εκ μέρους των πιστωτικών ιδρυμάτων 
για τους όρους που διέπουν τις συναλλαγές τους, 
ζ) το γεγονός ότι τα τραπεζικά και τα εξωτραπεζικά 
επιτόκια αποτελούν κατηγορίες επιτοκίων εκάστη των 
οποίων εξαρτάται από διαφορετικούς παράγοντες και 
διαμορφώνεται με βάση διαφορετικά κριτήρια, υποκεί¬ 
μενες, για το λόγο αυτό, σε απολύτως διακριτές, μη επι¬ 
καλυπτόμενες ρυθμίσεις (άρθρο 2 παρ. 3 Ν.Δ. 588/48 σε 
συνδυασμό με το άρθρο 1 Ν. 1266/82, όπως ισχύει και το 
άρθρο 15 παρ. 5 Ν. 876/1979, αντιστοίχως), 
η) το γεγονός ότι κατά τις αρχές που διέπουν τη νομι¬ 
σματική πολιτική του Ευρωπαϊκού Συστήματος Κεντρι¬ 
κών Τραπεζών, όπως αυτή έχει διαμορφωθεί εντός του 
πλαισίου της οικονομίας της ανοικτής αγοράς με ελεύ¬ 
θερο ανταγωνισμό, βάσει των άρθρων 2, 4 και 105.1 της 
Συνθήκης για την ίδρυση της Ευρωπαϊκής Κοινότητας και 
2 του Καταστατικού του Ευρωπαϊκού Συστήματος Κε¬ 
ντρικών Τ ραπεζών και της Ευρωπαϊκής Κεντρικής Τ ράπε- 
ζας, τα τραπεζικά επιτόκια διαμορφώνονται ελεύθερα, 
θ) την ανάγκη διευκρίνισης ορισμένων διατάξεων των 
προαναφερόμενων ΠΔ/ΤΕ ώστε να διασφαλισθεί η ορθή 
και ενιαία εφαρμογή τους, χάριν της ευχερέστερης επί¬ 
τευξης των σκοπών τους, 

ι) το έγγραφο της Ένωσης Ελληνικών Τραπεζών 865/ 
23.6.2004 με αίτημα την ερμηνεία των σχετικών με τη δια¬ 
μόρφωση των τραπεζικών επιτοκίων διατάξεων, 
ια) το από 23.5.2002 έγγραφο του Διοικητή της Τράπε¬ 
ζας της Ελλάδος προς την Ένωση Ελληνικών Τραπεζών, 
επί αναλόγου αιτήματος της, με το οποίο επεξηγήθηκε 
αναλυτικά, με αντίστοιχη νομική θεμελίωση, το ως άνω ζή¬ 
τημα, αποφάσισε: 

Να διευκρινίσει τις σχετικές διατάξεις των ΠΔ/ΤΕ 
1087/1987, 1216/1987, 1955/1991, 2286/1994 και 2326/ 
1994, καθώς και τις διατάξεις της ΠΔ/ΤΕ 2501/2002 Κεφ. 
Α, τελευταίο εδάφιο, Κεφ. Β,παρ. 1 εδ. στ, παρ. 2 εδ. α (ίν), 
(νί),παρ.3, Κεφ. Γπαρ. 1 εδ.ε, παρ. 2 και Κεφ. ΣΤ, ως εξής: 

1. Δεν είναι συμβατός προς τις αναφερόμενες ανωτέ¬ 
ρω, υπό στοιχεία (ζ) και (η), αρχές, ο διοικητικός καθορι¬ 
σμός ανωτάτου ορίου στα τραπεζικά επιτόκια, ούτε ο συ¬ 
σχετισμός τους προς το εκάστοτε ισχύον για τα εξωτρα¬ 
πεζικά επιτόκια ανώτατο όριο. Το όριο αυτό δεν ανήκει, 
κατά το περιεχό μενο και το σκοπό το υ, στο υς παράγοντες 
προσδιορισμού των τραπεζικών επιτοκίων, τα οποία δια¬ 
μορφώνονται ελεύθερα ύστερα από στάθμιση των εκτι- 
μώμενων κατά περίπτωση κινδύνων, των εκάστοτε συν- 
θηκώντωνχρηματοπιστωτικών αγορών, καθώς καιτωνεν 
γένει υποχρεώσεων των τραπεζών που απορρέουν από 
τις διατάξεις που διέπουν τη λειτουργία τους. Κατά συνέ¬ 
πεια οι μετά την απελευθέρωση των επιτοκίων (ΠΔ/ΤΕ 
1087/1987 κ.λπ.) συναπτόμενες συμφωνίες τραπεζικών 
επιτοκίων, στις οποίες συνομολογείται επιτόκιο που τυ¬ 
χόν υπερβαίνει το εκάστοτε οριζόμενο για τα εξωτραπε¬ 
ζικά επιτόκια ανώτατο όριο, δεν είναι αθέμιτες για το 
λόγο αυτό. 

2. α) Η παράγραφος 2 εδ. α (ίν) του κεφαλαίου Β της 
ΠΔ/ΤΕ 2501/2002 περί κυμαινομένου επιτοκίου είναι σύμ¬ 
φωνη με την ως άνω αρχή και αποβλέπει στην εξασφάλιση 
πλήρους διαφάνειας και αποτελεσματικής ενημέρωσης 
των συ ναλλασσομένων σχετικά με τον τρόπο με το ν οπο ίο 
μεταβάλλεται το αρχικά καθορισμένο επιτόκιο της δα¬ 
νειακής σύμβασης. 


β) Η μεταβολή του κυμαινομένου επιτοκίου συνδέεται 
αποκλειστικά με δείκτες γενικού και ευρέως προσβάσι- 
μου επιτοκιακού χαρακτήρα, όπως παρεμβατικά επιτόκια 
της Ευρωπαϊκής Κεντρικής Τράπεζας, Θυπόοη απόδοση 
ομολόγων, βραχυπρόθεσμων τίτλων, κτλ., οι οποίοι πρέ¬ 
πει να αναφέρονται ρητά στη σύμβαση. Στη σύμβαση 
προσδιορίζεται επίσης ρητά ο τρόπος προσαρμογής του 
συμβατικού επιτοκίου, ως εξής: 

ί) ως ανώτατο πολλαπλάσιο της εκάστοτε μεταβολής 
του επιτοκιακού δείκτη ή 

ϋ) ως το εκάστοτε προκύπτον άθροισμα του ύψους του 
επιτοκιακού δείκτη πλέον ενός περιθωρίου καθοριζομέ- 
νου μέχρι ενός ανωτάτου ορίου. 

Σε περίπτωση που επιλεγούν περισσότεροι του ενός 
από τους ως άνω δείκτες πρέπει επίσης να σταθμίζεται 
στη σύμβαση η συμμετοχή του κάθε δείκτη στη συνολική 
διαμόρφωση της μεταβολής του κυμαινομένου επιτοκίου. 

γ) Η έννοια της διάταξης της παραγράφου 2 εδ. α (ίν) 
του Κεφ. Β'«..., καθώς και... αντίστοιχου δανείου», αφο¬ 
ρά αποκλειστικά την προσυμβατική πληροφόρηση σχετι¬ 
κά με τους λοιπούς, μη επιτοκιακού χαρακτήρα, παράγο¬ 
ντες, που ενδέχεται να επηρεάσουν την εξέλιξη του εκά¬ 
στοτε συμφωνούμενου επιτοκίου αναφοράς. Τα στοιχεία, 
περί των οποίων η ως άνω πρόσθετη πληροφόρηση, δεν 
μπορούν να αποτελόσουν καθεαυτά παράγοντες προσ¬ 
διορισμού του συμβατικού επιτοκίου. 

3. α) Οι εφάπαξ δαπάνες, τα έξοδα υπέρ τρίτων καθώς 
και οι αμοιβές για ειδικές υπηρεσίες που εισπράττονται 
από τα πιστωτικά ιδρύματα κατά τη χορήγηση δανείων και 
πιστώσεων (στις οποίες περιλαμβάνονται και η ανάληψη 
μετρητών μέσω πιστωτικών καρτών), διαμορφώνονται όχι 
κατ’ αναλογικό τρόπο, αλλά καθορίζονται σε σταθερό, 
κατά περίπτωση, ποσό που να δικαιολογείται από τη φύ¬ 
ση και το είδος της παρεχόμενης υπηρεσίας (Κεφ. Βπαρ. 
2 εδ. α (νί) και ΣΤ της ΠΔ/ΤΕ 2501 /2002). 

β) Τα κριτήρια της εξειδίκευσης κατά την αιτιολογία και 
το εύλογο ύψος ισχύουν και για τις δαπάνες και έξοδα 
που αφορούν τις καταθέσεις και τις λοιπές τραπεζικές ερ¬ 
γασίες (Κεφ. Β' παρ.Ι εδ. στ' και παρ. 3 της ΠΔ/ΤΕ 2501/ 
2002 ). 

4. Για την περιοδική παροχή στοιχείων και πληροφο¬ 
ριών που αφορούν την κατ’ ελάχιστον ενημέρωση σύμ¬ 
φωνα με την παρ. 2 του Κεφαλαίου Γ της ΠΔ/ΤΕ 2501/ 
2002 δεν εισπράττονται έξοδα. 

5. α) Η αναφερόμενη στο κεφάλαιο Β της ΠΔ/ΤΕ 2501/ 
2002 ελάχιστη ενημέρωση δεν υποκαθιστάτην υποχρέω¬ 
ση των πιστωτικών ιδρυμάτων να περιλαμβάνουν στις 
συμβάσεις τους σαφείς όρους για τα δικαιώματα και υπο¬ 
χρεώσεις των αντισυμβαλλομένων τους. 

β) Η πρόβλεψη στη σύμβαση δυνατότητας μονομερούς 
τροποποίησής της από το πιστωτικό ίδρυμα (Κεφ. Γ' παρ. 
1 εδ. ετης ΠΔ/ΤΕ 2501/2002) οφείλει να συνοδεύεται από 
τον καθορισμό ειδικών και εύλογων κριτηρίων. 

Από τις διατάξεις της παρούσας δεν προκαλείται δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα μέλη 

Ακριβές αντίγραφο 
Αθήνα, 4 Αυγούστου 2004 

Η Γραμματέας 
I. ΒΑΧΑΒΙΟΛΟΥ 

ΑΝΑΚΟΙΝΩΣΕΙΣ 


Αριθ. Φ.0544/ΑΣ689/Μ.5012 (4) 

Ανακοίνωση για τη θέση σε ισχύ της Συμφωνίας μεταξύ 
του Υπουργείου Εθνικής Άμυνας της Ελληνικής Δημο¬ 
κρατίας και του Υπουργείου Άμυνας της Σλοβακικής 
Δημοκρατίας για συνεργασία στο στρατιωτικό πεδίο 
(Μπρατισλάβα, 27 Ιανουάριου 1998). 

Το Υπουργείο Εξωτερικών ανακοινώνει ότι η Συμφωνία 
μεταξύ του Υπουργείου Εθνικής Άμυνας της Ελληνικής 
Δημοκρατίας καιτου Υπουργείου Άμυναςτης Σλοβακικής 
Δημοκρατίας για συνεργασία στο στρατιωτικό πεδίο που 


υπεγράφη στη Μπρατισλάβα στις 27 Ιανουάριου 1998 και 
κυρώθηκε από την Χώρα μας με τον υπ’ αριθμ. 2821/2000 
Νόμο, ο οποίος δημοσιεύθηκε στο υπ’ αριθμ. 87 Φύλλο 
Εφημερίδος της Κυβερνήσεως, τεύχος Α', της 16ης Μαρ¬ 
τίου 2000, τέθηκε σε ισχύ σύμφωνα με τη διάταξη της πα¬ 
ραγράφου 1 του άρθρου 11 αυτής την 26η Ιουλίου 2004. 

Αθήνα, 2 Αυγούστου 2004 
Με εντολή Υπουργού 
Η Προϊσταμένη 

του Τμήματος Δημοσίου Διεθνούς Δικαίου 
ΦΑΝΗ ΔΑΣΚΑΛΟΠΟΥΛΟΥ-ΛΙΒΑΔΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




